CELEX: 32015D1224(01)
Language: el
Date: 2015-12-14 00:00:00
Title: Απόφαση του Προεδρείου του Ευρωπαϊκού Κοινοβουλίου, της 14ης Δεκεμβρίου 2015, που τροποποιεί τα Μέτρα Εφαρμογής του Καθεστώτος των Βουλευτών του Ευρωπαϊκού Κοινοβουλίου

24.12.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 435/6
            
         ΑΠΌΦΑΣΗ ΤΟΥ ΠΡΟΕΔΡΕΊΟΥ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 14ης Δεκεμβρίου 2015
   που τροποποιεί τα Μέτρα Εφαρμογής του Καθεστώτος των Βουλευτών του Ευρωπαϊκού Κοινοβουλίου
   (2015/C 435/03)
   ΤΟ ΠΡΟΕΔΡΕΙΟ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 223 παράγραφος 2,
   Έχοντας υπόψη το καθεστώς των βουλευτών του Ευρωπαϊκού Κοινοβουλίου (1),
   Έχοντας υπόψη τα άρθρα 10 και 25 του Κανονισμού του Ευρωπαϊκού Κοινοβουλίου,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 69 παράγραφος 2 των μέτρων εφαρμογής του καθεστώτος των βουλευτών του Ευρωπαϊκού Κοινοβουλίου (2) (τα «μέτρα εφαρμογής»), το μέγιστο ποσό των εξόδων βουλευτικής επικουρίας που αναλαμβάνονται για τους προσωπικούς συνεργάτες, όπως αναφέρεται στο άρθρο 33 παράγραφος 4 των ίδιων αυτών μέτρων εφαρμογής, ενδεχομένως αναπροσαρμόζεται τιμαριθμικά κατ’ έτος με βάση στοιχεία που καταρτίζονται κατ’ εφαρμογή του άρθρου 65 του κανονισμού υπηρεσιακής κατάστασης των υπαλλήλων της Ευρωπαϊκής Ένωσης, ο οποίος καθορίζεται από τον κανονισμό (ΕΟΚ, Ευρατόμ, ΕΚΑΧ) αριθ. 259/68 του Συμβουλίου (3).
            
         
               (2)
            
            
               Η Επιτροπή όρισε, στο πλαίσιο αυτό, το ποσοστό αναπροσαρμογής για το έτος 2015 σε 2,4 %. Επομένως, το μέγιστο μηνιαίο ποσό των εξόδων που αναλαμβάνονται για τη βουλευτική επικουρία θα πρέπει να οριστεί σε 21 892 EUR, με ισχύ από 1ης Ιουλίου 2015. Λαμβανομένης υπόψη της απόφασης του Προεδρείου της 26ης Οκτωβρίου 2015 (4), το ποσό αυτό θα πρέπει να οριστεί σε 23 392 EUR από την 1η Ιανουαρίου 2016,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο άρθρο 33 των μέτρων εφαρμογής, η παράγραφος 4 αντικαθίσταται από το ακόλουθο κείμενο:
   
      «4.   Το μέγιστο μηνιαίο ποσό των εξόδων που αναλαμβάνονται για όλους τους προσωπικούς συνεργάτες που αναφέρονται στο άρθρο 34 ορίζεται σε 21 892 EUR για την περίοδο από 1ης Ιουλίου 2015 έως 31 Δεκεμβρίου 2015. Το ποσό αυτό ορίζεται σε 23 392 EUR με ισχύ από 1ης Ιανουαρίου 2016.».
   
   Άρθρο 2
   1.   Η παρούσα απόφαση αρχίζει να ισχύει την επομένη της ημέρας δημοσίευσής της στην Επίσημη Εφημερίδα της Ευρωπαϊκής Ένωσης.
   2.   Η παρούσα απόφαση εφαρμόζεται από την 1η Ιουλίου 2015.
   
      (1)  Απόφαση 2005/684/ΕΚ, Ευρατόμ του Ευρωπαϊκού Κοινοβουλίου, της 28ης Σεπτεμβρίου 2005, για τη θέσπιση του καθεστώτος των βουλευτών του Ευρωπαϊκού Κοινοβουλίου (ΕΕ L 262 της 7.10.2005, σ. 1).
   
      (2)  Απόφαση του Προεδρείου του Ευρωπαϊκού Κοινοβουλίου της 19ης Μαΐου 2008 και 9ης Ιουλίου 2008 σχετικά με τα μέτρα εφαρμογής του καθεστώτος των βουλευτών του Ευρωπαϊκού Κοινοβουλίου (ΕΕ C 159 της 13.7.2009, σ. 1).
   
      (3)  ΕΕ L 56 της 4.3.1968, σ. 1.
   
      (4)  Απόφαση του Προεδρείου του Ευρωπαϊκού Κοινοβουλίου, της 26ης Οκτωβρίου 2015, που τροποποιεί τα Μέτρα Εφαρμογής του Καθεστώτος των Βουλευτών του Ευρωπαϊκού Κοινοβουλίου (ΕΕ C 397 της 28.11.2015, σ. 2).